Document ID: /roh_data/filtered/fineweb-2-filterrobots_roh.jsonl.gz/56489

Via il servetsch da novitads curtas en l'internet Twitter ha il deputà Jon Pult derasà ses plaschair ch’il Cussegl grond vegn pli transparents e publitgescha en l’avegnir tut ils resultats da votaziuns en la rait. Quai cun ina remartga vers il deputà Urs Marti. Quai cun consequenzas.
En ses tweet deplorescha Pult ch’il deputà e president da la citad da Cuira, Urs Marti, haja vuschà encunter la dumonda da transparenza. Urs Marti sez n’ha dentant betg gì plaschair da quest tweet ed ha pretendì ina perstgisa da Jon Pult. Pult è dentant stà dal avis ch’el haja be scrit la vardad e n’è betg sa perstgisà.